**Zápisnica**

**z 3.zasadnutia Obecného zastupiteľstva konaného dňa 11.mája 2016 o 18:00 hod. na Obecnom úrade v Dolnom Kalníku**

**Prítomní**: podľa prezenčnej listiny

**Program:**

1. Zahájenie, prezentácia, schválenie programu OZ a určenie zapisovateľa a overovateľov zápisnice
2. Prerokovanie návrhu nájomnej zmluvy – prístupová komunikácia IBV Farské, za účasti JUDr. Zajaca a p. Mullera
3. Predaj obecných pozemkov : časť Farské a IBV Kliny Ďurík, Huťka
4. Pokračovanie stavebných prác na prístupovej komunikácie – časť Kliny
5. Rôzne
6. Diskusia
7. Záver

**Bod 1**

Starostka obce zahájila zasadnutie obecného zastupiteľstva, privítala prítomných. OZ jednohlasne schválilo program zasadnutia a ako zapisovateľa určilo RNDr. Záhradníkovú , za overovateľov zápisnice určilo p. Oreška a Ing. Sedmáka

**Hlasovanie**: - prítomnosť - 3 poslanci – 60 %

 - hlasovanie - **ZA** : 3 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **5 /2016 zo dňa 11.5.2016**

* **schvaľuje** program OZ, zapisovateľa a overovateľov zápisnice.

**Bod 2**

Starostka obce privítala p. Mullera a JUDr. Zajaca, ktorý predložil poslancom návrh ním vypracovanej nájomnej zmluvy, potrebnú k vysporiadaniu vlastníckych vzťahov k prístupovej ceste IBV Farské, ktorá je súčasťou k stavebnému konaniu k vybudovaniu prístupovej komunikácie, vodovodnej a kanalizačnej prípojky v danej lokalite. Popri čítaní jednotlivých bodov p. Muller vyslovil niekoľko nesúhlasov k :

* „ nájomca na vlastné náklady zrealizuje výstavbu prístupovej komunikácie“ – žiada spolupodieľanie obce
* „ vybudovaniu Kanalizácie“ – navrhuje aby 50% nákladov platila spoločnosť TURVOD a.s a 50% majitelia pozemkov. Taktiež žiada o spolupodieľanie pri vybudovaní vodovodnej prípojky. JUDr. Zajac navrhuje, dať vypracovať rozpočet na vodovod a kanalizáciu
* V bode 4.2 žiada definovať „ vyniknutá škoda “a uviesť výšku.
* V bode 8.2.2 žiada definovať čo je údržba – definovať a doplniť do zmluvy.
* Žiada aby sa v zmluve o nájme doplnila odvolávka na uzavretie „ Zmluvy o spolupráci“

Spoločná dohoda : „ Zmluvu o nájme“ a „ Zmluvu o spolupráci“ pripraviť súbežne a podpísať naraz.

Muller – zabezpečí makadam počas celej výstavby, taktiež bude realizovať dosyp – podľa potreby.

 **Bod 3**

Starostka obce predniesla poslancom žiadosti občanov obce Dolný Kalník o kúpu časti obecných pozemkov – Ing.Duríka Petra a p. Huťku v časti Kliny. Obidvaja občania žiadajú o kúpu susedných ( priľahlých ) pozemkov, z dôvodu zarovnania pozemku a jeho rozšírenia.

Návrh na predaj obecných pozemkov žiadateľom : Kliny –Ďurík, Huťka,

**Hlasovanie**: - prítomnosť - 3 poslanci – 60 %

 - hlasovanie - **ZA** : 3 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **6 /2016 zo dňa 11.5.2016**

* **schvaľuje v zmysle § 9a odst.8 písm. e /zákona č. 138/1991 Zb. o majetku obcí spôsob majetku obcí z dôvodu hodného osobitného zreteľa p. Ďúríkovi a manž. Huťkovcom**

**Bod 4**

Starostka obce informovala o prácach pokračujúcich na prístupovej komunikácií v časti Kliny. Zhotoviteľ určil dátum začiatku prác 22.5.2016. O termínoch prác budú občania ktorí bývajú v danej lokalite informovaní. Po ukončení diela „ pod asfalt“ ( podľa projektovej dokumentácie) obec zaplatí asfaltovú pokrývku 2 x 5 cm ( podľa projektovej dokumentácie).

**Bod 5 Rôzne**

**Bod 6 Diskusia**

**Bod 7 Záver**

Starostka obce poďakovala poslancom za účasť.

V Dolnom Kalníku dňa 11.5.2016

Zapísal: RNDr. Zahradníková

Overil: p. Oreško

 Ing. Pavol Sedmák